KLASA: 944-06/22-01/34

URBROJ: 2176-4-02-22-4

Novska, 10. listopada 2022.

Na temelju članka 47. Statuta Grada Novska (Službeni vjesnik Grada Novske, broj 8/21) i članka 6. Odluke o davanju na korištenje javnih površina i dijelova neizgrađenog građevinskog zemljišta (“Službeni vjesnik” Grada Novske, broj: 30/18) Gradonačelnica Grada Novska donosi

**O D L U K U**

**o izmjeni i dopuni Odluke o izabranim ponuditeljima za obavljanje ugostiteljske**

**djelatnosti na manifestaciji „LUKOVO U NOVSKOJ 2022“**

I.

Mijenja se točka I. Odluke o izabranim ponuditeljima za obavljanje ugostiteljske djelatnosti na manifestaciji „LUKOVO U NOVSKOJ 2022“ (KLASA:944-06/22-01/34, URBROJ: 2176-4-02-22-3) od 7. listopada 2022. i glasi:

**„ EVENT BAR j.d.o.o.,** Ulica hrvatske mladeži 11, Lipik za lokaciju broj 3. na gradskom trgu, površine 14 m2 za postavljanje štanda ili klupe za pružanje ugostiteljskih usluga uz pozornicu (kč.br. 2898 k.o. Novska) **– prodaja hrane i pića u dane 14., 15. i 16.10.2022.** ponuđenom naknadom u iznosu od 750 kn/99,54 € dnevno. Ukupna naknada iznosi 2.250,00 kn/298,63 €.“

II.

U točki I. Odluke dodaje se alineja 4. koja glasi:

**„ DISTILLERY AND BREWERY BOŠNJAK, SLAVICA BOŠNJAK**, Sičice 94 za lokaciju broj 6. na gradskom trgu, površine 14 m2, za postavljanje štanda ili klupe za pružanje ugostiteljskih usluga uz pozornicu (kč.br. 2898 k.o. Novska) – **prodaja pića u dane 14., 15. i 16.10.2022.** s ponuđenom naknadom u iznosu od 31 kn/m2 odnosno 434,00 kn/57,60 € dnevno. Ukupna naknada iznosi 1.302,00 kn/172,81 €.“

III.

Sve ostale odredbe Odluke o izabranim ponuditeljima za obavljanje ugostiteljske djelatnosti na manifestaciji „LUKOVO U NOVSKOJ 2022“ (KLASA:944-06/22-01/34, URBROJ: 2176-4-02-22-3) od 7. listopadaostaju na snazi.

IV.

Ova Odluka stupa na snagu danom donošenja.

 **GRADONAČELNICA**

 **Marija Kušmiš, mag. oec.**

**OBRAZLOŽENJE**

Sukladno točki 10. Javnog natječaja za davanje na korištenje javnih površina za obavljanje ugostiteljske djelatnosti na manifestaciji „LUKOVO U NOVSKOJ 2022“ (KLASA: 944-06/22-01/34, URBROJ: 2176-4-02-22-1) od 15. rujna 2022. Gradonačelnica Grada Novska je po provedenom natječaju 7. listopada 2022. donijela Odluku o izabranim ponuditeljima za obavljanje ugostiteljske djelatnosti na manifestaciji „LUKOVO U NOVSKOJ 2022“ (KLASA: 944-06/22-01/34, URBROJ: 2176-4-02-22-3), te je ista objavljena i na internetskoj stranici Grada Novske.

Sukladno Odluci kao najpovoljniji ponuditelj za pružanje ugostiteljske usluge na lokacijama 3., 5. i 6. sukladno kriteriju najpovoljnije ponude odabrano je trgovačko društvo EVENT BAR j.d.o.o**.,** Ulica hrvatske mladeži 11, Lipik.

Po objavi Odluke ovaj Upravni odjel zaprimio je obavijest direktora trgovačkog društva EVENT BAR j.d.o.o. i trgovačkog društva Pivovara Slavonica d.o.o. kako povlači ponudu za lokacije 5. i 6. zbog nemogućnosti operativnog organiziranja ugostiteljske ponude na tri lokacije.

Kako su u otvorenom roku za lokaciju broj 5. pristigle jedino ponude prethodno navedenih trgovačkih društva, lokacija broj 5. ostaje upražnjena.

Sukladno navedenom kao najpovoljniji ponuditelj za lokaciju 6. odabire se sljedeći najpovoljniji ponuditelj DISTILLERY AND BREWERY BOŠNJAK, SLAVICA BOŠNJAK, Sičice 94 s ponuđenom naknadom u iznosu od 31 kn/m2 odnosno 434,00 kn/57,60 € dnevno. Ukupna naknada iznosi 1.302,00 kn/172,81 €.

Zbog prethodno navedenog predlaže se donošenje Odluke o izmjeni i dopuni Odluke o izabranim ponuditeljima za obavljanje ugostiteljske djelatnosti na manifestaciji „LUKOVO U NOVSKOJ 2022“.

 Upravni odjel za komunalni sustav,

 prostorno planiranje i zaštitu okoliša